Απίθανο μοιάζει το ενδεχόμενο να παραμείνει η ΑΕΚ στη Nova, αν το συνδρομητικό κανάλι περάσει στα χέρια του Βαγγέλη Μαρινάκη.



Αυτή τη στιγμή ο ισχυρός άνδρας του Ολυμπιακού βρίσκεται σε διαπραγματεύσεις με τη Forthnet για την εξαγορά των μετοχών της.



Στο «κιτρινόμαυρο» στρατόπεδο επικρατεί μεγάλος προβληματισμός για τη συγκεκριμένη εξέλιξη, όμως δεν προτίθενται να καθίσουν με σταυρωμένα τα χέρια.



Οι τελευταίες πληροφορίες αναφέρουν πως μία από τις λύσεις που εξετάζουν στην «Ένωση» είναι η δημιουργία ενός δικούς της καναλιού, στα πρότυπα που το έχει κάνει ο ΠΑΟΚ, και θα καλύπτει τους εντός έδρας αγώνες της ομάδας.



Επαναλαμβάνουμε πως προϋπόθεση αποτελεί η Nova να περάσει στα χέρια του κ. Μαρινάκη, αφού αν υπάρξει άλλος ιδιοκτήτης δε θα έχουν το παραμικρό πρόβλημα στον «Δικέφαλο».